Gamkaskloof – Die Hel – dalenatjie se sketsblad
Gamkaskloof – Die Hel
Ons was die naweek Hel toe en terug gewees. Wat ‘n belewenis! Van waar ‘n mens van die Swartbergpas afdraai tot waar die nedersetting is, ry jy 48km gruispad. Luister maar na die Weg en sit twee ure uit vir daardie 48km, Gelukkig vlieg twee ure soos ‘n Mirage op ‘n mooi dag as jy goeie geselskap het wat saam met jou, draai vir draai, kronkel vir kronkel, drif vir drif, die natuurskoon bewonder. Gamkaskloof, ook bekend as die Hel, is ‘n 32km lange vallei, waarvan die vloer op die meeste 200m wyd is. Die eerste boer het homself gedurende die 1830’s daar gevestig maar die huidige gruispad daarheen is eers in 1962 voltooi. Gedurende 1997 is die vallei as ‘n nasionale gedenkwaardigheid verklaar en Cape Nature onderhou dit sedertdien.
Vir die wat nog nie daar was nie, hier is ‘n paar kiekies vanuit Gamkaskloof en omgewing..
Matjiesrivier vanaf die suidekant van die Swartbergpas
Ek is nie seker watter genus Protea hierdie is nie maar daar is plate en plate hiervan langs die pad
Mistigheid op die Swartbergpas
Nog ‘n pragtige Protea
Manlief aan die fotos neem
Kerkhof in die kloof
Rustig om die kampvuur
Manlief besig om te ontspan
Die natuurlewe was besonder aktief: bobbejane het lekker gesels vanuit die berg, ‘n aantal verskillende geveerdes het die bome om ons kampplek bewoon, ‘n muskeljaatkat het deur die loop van die aand kom inloer en twee muishonde het toesig gehou terwyl ons ons kamp afgeslaan het.
Reuse rotse oral oor die landskap lyk soos reuse albasters wat eens op ‘n tyd daar gelos is
Nog fynbos, jammer, ek is mal oor fynbos…
22/04/2015 dalenatjie	Die Hel,Gamkaskloof,natuurskoon
5 thoughts on “Gamkaskloof – Die Hel”
As kind het ek daar gestap…
As volwassene het ons een dag soontoe gegaan en ‘n ondervinding van ons LEWE gehad!
Ek dink ek wil weer gaan. Gaan sommer NOU vir pappa sê.
23/04/2015 at 13:49
Ek sal beslis ook weer gaan, dis werklik ‘n besonderse plek
23/04/2015 at 19:14
02/05/2015 at 19:24